348 Az Európai Unió Hivatalos Lapja 03/14. kötet 31993R2037 1993.7.28. AZ EURÓPAI KÖZÖSSÉGEK HIVATALOS LAPJA L 185/5 A BIZOTTSÁG 2037/93/EGK RENDELETE (1993. július 27.) a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló 2081/92/EGK tanácsi rendelet alkalmazása részletes szabályainak megállapításáról AZ EURÓPAI KÖZÖSSÉGEK BIZOTTSÁGA, tekintettel az Európai Gazdasági Közösséget létrehozó szerző- désre, tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendeletre () és különösen annak 16. cikkére, mivel meg kell állapítani azokat a feltételeket, amelyek mellett a természetes vagy jogi személyek kivételesen bejegyzés iránti kérelmet nyújthatnak be; mivel a tagállamokbeli eltérő jogi helyzet figyelembevétele érde- kében a személyek közös érdekből létrejött csoportja által előterjesztett, a 2081/92/EGK rendelet 7. cikke értelmében vett tiltakozó nyilatkozat elfogadható lehet; mivel a 2081/92/EGK rendelet egységes alkalmazásának bizto- sítása érdekében a tiltakozásra vonatkozóan pontos határidőket kell meghatározni, amelyek a bejegyzési eljárás megindulásától alkalmazandók; mivel a 2081/92/EGK rendelet 3. cikkének (1) bekezdésében említett esetek és a 2081/92/EGK rendelet értelmében vett olyan helyzetek meghatározása céljából, amelyek a tagállamok fogyasztóinak megtévesztését eredményezhetik, a Bizottság megfelelő intézkedéseket tehet; mivel ezek az intézkedések az eredetmegjelölések és földrajzi jelzések oltalmára szolgáló, új megkülönböztető jelzéseket bevezető, új közösségi rendszert hoznak létre; mivel elengedhe- tetlen ezek jelentőségének a nyilvánossággal történő megismer- tetése, anélkül hogy ezáltal a termelők és/vagy feldolgozók saját termékei reklámozásának szükségessége megkérdőjeleződne; mivel az e rendeletben foglalt intézkedések összhangban vannak a Földrajzi Jelzések és Eredetmegjelölések Szabályozási Bizottságának a véleményével, ELFOGADTA EZT A RENDELETET: 1. cikk (1) — A 2081/92/EGK rendelet 5. cikke értelmében bejegyzési kérelmet az említett cikk (1) bekezdésének második albekezdé- sében megállapított meghatározásnak meg nem felelő termé- szetes vagy jogi személy csak kivételes, megfelelően indokolt () HL L 208., 1992.7.24., 1. o. esetben nyújthat be, amennyiben a kérelem benyújtásának időpontjában a meghatározott földrajzi térségben az érintett személy az egyetlen termelő. A kérelem kizárólag abban az esetben fogadható el, ameny- nyiben: a) az említett egyetlen személy hiteles és változatlan helyi módszereket alkalmaz; és b) a meghatározott földrajzi térség olyan sajátosságokkal rendelkezik, amely érzékelhetően eltér a szomszédos terüle- tekétől, és/vagy a termék jellegzetességei eltérőek. (2) Az (1) bekezdésben említett esetekben a bejegyzési kérelmet benyújtó egyetlen természetes vagy jogi személy a 2081/92/EGK rendelet 5. cikke értelmében csoportnak tekin- tendő. 2. cikk Amennyiben a nemzeti jog a személyek jogi személyiség nélküli csoportját jogi személyként kezeli, a személyek említett csoportja e rendelet 1. cikke értelmében kérelmet nyújthat be a 2081/92/EGK rendelet 7. cikk (2) bekezdése szerinti kérelembe történő betekintés, valamint az említett rendelet 7. cikk (3) bekezdése szerinti tiltakozás benyújtása céljából. 3. cikk A 2081/92/EGK rendelet 7. cikke (1) bekezdésében említett határidő alkalmazásában figyelembe kell venni: — a tagállam kifogásoló nyilatkozata kézbesítésének napját, amelyre nézve a postai bélyegző az irányadó, vagy — a kézhezvétel napját, amennyiben a tagállam a tiltakozó nyilatkozatot közvetlenül, telex vagy fax útján juttatja el a Bizottsághoz. 4. cikk A Bizottság megtehet minden szükséges intézkedést annak érdekében, hogy meghatározza azokat az eseteket, amelyekben a megjelölés a 2081/92/EGK rendelet 3. cikke (1) bekezdésének értelmében szokásossá vált, valamint azokat a helyzeteket, amelyek a fogyasztók megtévesztését eredményezhetik, és amelyek tekintetében az említett rendelet 15. cikkével össz- hangban határozatot hoztak.